Diari Oficial de la Generalitat Valenciana


Sumari del DOGV 5120, del 24-10-2005 (2005/11801)

RESOLUCIÓ de 29 de setembre de 2005 del Rectorat de la Universitat de València, per la qual es disposa la publicació de l'Acord del Consell de Govern en què es creen 2 escales pròpies d'aquesta Universitat i s'estableix la integració dels llocs de treball que les conformen.
----------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5120

Data del DOGV
:   24-10-2005

Secció del DOGV
:   II. AUTORITATS I PERSONAL - A) PLANTILLES ORGÀNIQUES I RELACIONS DE LLOCS DE TREBALL

Número del document
:   2005/11832


Data del document
:   29-09-2005

Organisme emissor
:   Universitat de València

Tipus de document
:   Resolució

Descriptors 

:   * universitat
    * qualificació del personal
    * administració del personal

RESOLUCIÓ de 29 de setembre de 2005 del Rectorat de la Universitat de València, per la qual es disposa la publicació de l'Acord del Consell de Govern en què es creen 2 escales pròpies d'aquesta Universitat i s'estableix la integració dels llocs de treball que les conformen. [2005/X11162]
  
El Consell de Govern de la Universitat de València, en la sessió ordinària del 27 de setembre de 2005, va aprovar la proposta de creació de l'escala tècnica bàsica d'arxius i biblioteques, grup C, en el sector d'administració especial, i l'escala auxiliar bàsica d'arxius i biblioteques, grup D, en el mateix sector, ACGUV 217/2005.
  
Aquest Rectorat, fent ús de les competències que li atribueix l'article 20, en relació amb els articles 2.2 i 75 de la Llei Orgànica 6/2001, de 21 de desembre, d'Universitats, resol:
  
Primer
  
Publicar en el Diari Oficial de la Generalitat Valenciana (DOGV) l'acord del Consell de Govern 217/2005, que figura com annex d'aquesta resolució.
  
Segon
  
Contra aquesta resolució, que exhaureix la via administrativa, es pot interposar potestativament un recurs de reposició en el termini d'un mes a partir de l'endemà de la seva publicació, davant el mateix òrgan que va dictar la resolució, o un recurs contenciós administratiu davant els òrgans de la jurisdicció contenciosa administrativa de la Comunitat Valenciana en el termini de dos mesos comptats a partir de l'endemà de la seva publicació.
  
València, 29 de setembre de 2005.- El rector: Francisco Tomás Vert.
  
ANNEX I
  
Acord del consell de govern de la universitat de valència per a la creació de 2 escales pròpies d'aquesta universitat i la integració dels llocs de treball que la conformen.
  
A) CREACIÓ DE L'ESCALA TÈCNICA BÀSICA D'ARXIUS I BIBLIOTEQUES, GRUP C, en el sector d'administració especial, d'acord amb el que preveu l'article 184.2 dels Estatuts d'aquesta Universitat.
  
A fi de facilitar la promoció interna dins del sector d'administració especial, en les biblioteques, es crea l'escala tècnica bàsica d'arxius i biblioteques.
  
En aquesta escala s'integraran els llocs de treball del Grup C, administració especial, denominats auxiliars tècnics de biblioteques.
  
B) CREACIÓ DE L'ESCALA AUXILIAR BÀSICA D'ARXIUS I BIBLIOTEQUES, GRUP D, en el sector d'administració especial, d'acord amb el que preveu l'article 184.2 dels Estatuts d'aquesta Universitat.
  
La creació d'aquesta escala dóna la possibilitat de carrera administrativa en via de promoció interna als que ja estan ocupant els llocs de treball que s'hi integren i que són:
  
Auxiliars de serveis bibliogràfics, els efectius del quals estan integrats en l'actualitat en el Grup D, escala auxiliar bàsica de suport administratiu de l'administració general.
  
Una vegada regularitzats aquestos llocs de treball, i integrats en la nova escala d'administració especial, les funcionàries i funcionaris que els ocupen podran triar entre integrar-se en el sector d'administració especial o romandre ?a extingir- en el d'administració general, podent utilitzar únicament la via de promoció del sector de l'administració triat.